Ek was 'n deur-reisiger, so al wat ek gesoek het, was 'n warm stort en skoon bed. Vir 'n basis, is dit ideaal. Dis op die rand van die dorp, so lekker stil en ek het lekker geslaap. Kombuis is toegerus vir 2, so daar sal seker gereël moet word indien kinders saam is. Daar is 'n sleeper couch. Daar is ook 'n braaihoekie wat ons nie gebruik het nie.
Vriendelike ontvangs, baie behulpsaam om ons karavaan geparkeer te kry, goed toegeruste oopplan-kamer/kombuis/sitkamer tipe opset, selfs ook wat lessenaars beskikbaar het indien jy wil werk doen. TV en WiFi beskikbaar. Regtig waarde vir geld. Omgewing net 'n bietjie besig ten opsigte van verkeer maar in ag genome, die skole het die 15de Januarie geopen!
Die wooneenheid is baie gerieflik, skoon en regtig waarde vir geld. Die eenheid is toegerus met alle elektriese toebehore en baie netjies. Eienaars het ons vriendelik ontvang. Braaigerief is skoon en die eenheid is baie veilig. Die eenheid is naby aan winkels geleë en daar is ook 'n restaurant op die perseel. Ons was werklik beïndruk.
Voorwaar 'n baie oulike plekkie. Na 'n paar aande van ongemaklike verblyf en baie vêr ry was daai hemel op aarde. Skoon, baie mooi gemeubileer en baie lekker geslaap. Dankie Droes.